Influenza: közepes erõsségû a járvány
Csongrád megye - Elérte Szegedet is az influenzajárvány. Csongrádban a H1N1-vírus betegít: 12 felnõtt kórházi segítségre szorul, Zsombón sok diák hiányzik az iskolából.
– Ismét nõtt az elõzõ héthez képest a hirtelen felszökõ, magas lázzal, rossz közérzettel, levertséggel, légúti tünettel, vagyis az influenza jellemzõ jegyeivel orvoshoz fordulók száma – állapítja meg Tombácz Zsuzsanna. A megbízott megyei tiszti fõorvos megjegyzi: az ország egészére kiterjedtnek, de térségünkben egyelõre közepes erõsségûnek mondható az influenzajárvány. Változatlanul a csongrádi–szentesi kistérség a legfertõzöttebb: 100 ezer lakos közül az elõzõ heti 257 helyett immár 343 beteg, míg a makói–vásárhelyi kistérségben a legkisebb (164 százezrelék) az influenzások aránya. Szeged már túllépte a járványküszöböt, mert 100 ezer lakos közül több mint 200 fertõzõdött meg az influenza vírusától.
Ágynyugalom, lázcsillapítás, bõséges folyadék, vitaminpótlás. Ez kell az influenzás betegnek, hogy a szervezete legyõzze a kórt. E betegséget nem tanácsos „lábon kihordani", vagyis munka vagy tanulás mellett küszködni a vírussal, mert kisebb az esélye a szövõdménymentes gyógyulásnak, illetve nagy az esélye mások megfertõzésének. A szövõdmények a torokfájástól a fatális végkimenetelû kétoldali tüdõgyulladásig terjedhetnek.
– Nálunk az influenzavírusok A törzséhez tartozó, tavalyi pandémiás H1N1 jelenlétét mutattuk ki, míg az országos trend az, hogy a B vírus okoz lokális járványokat. Zsombóról kaptuk az információt, hogy sok diák hiányzik az iskolából: a helyszíni vizsgálat 3 mintából is a H1N1 jelenlétét mutatta ki. Egy-egy osztályban három diák közül egy otthon az ágyat nyomta – vázolja Csongrád megye jellegzetességét a tiszti fõorvos. – Az ehhez hasonló méretû hiányzást, kérjük, jelezzék nekünk az iskolák, intézmények!
12 – hét 30–64 év közötti és öt 65 éves – influenzás került Csongrád megyei kórházba és klinikára, 1-1 felnõttet intenzív osztályon ápolnak, illetve lélegeztetõkészülékkel segítenek. A 4 év alattiak számára az a legfõbb veszély, hogy szervezetük még nem találkozhatott az influenza B vírussal. E korosztály tagjainak is az idõben beadott vakcina jelenti az influenza elleni védelmet.
Csak vénnyel
– Nem keresik az influenza elleni védõoltást a páciensek: havonta csak egy-két vakcinát vásárolnak – állapítja meg Harsányi Krisztina. A szegedi Mars téri patika gyógyszerésze magyarázatképpen hozzáteszi: vonzáskörzetükben sok idõs él, s mivel õk veszélyeztetett csoportba tartoznak, valószínûleg az ingyenes vakcinát adatják be maguknak a háziorvosukkal. Egyébként a Mars téri gyógyszertárban is csak vénnyel vásárolhatunk influenza elleni vakcinát, ott 3-féle szer jelenti a választékot, az árskála 1940-tõl 3380 forintig tart. Változatlanul hiánycikk a társadalombiztosítás által támogatott, 940 forintos Begrivac – tudtuk meg Görög Judittól, a Pingvin Patikákat mûködtetõ Feketesas Pharma Kft. igazgatójától. Azt mondja: hiába rendelik a gyógyszertárak, ebbõl változatlanul nincs beszállítás.
Szeged járvány H1N1 influenza egészségügy